Publication: Magyar Közlöny
Issue: MK-1999-70 (Year: 1999, Number: 70)
Era: 1990-2004
Section: a 31/1999. (VIII. 6.) EüM—FVM együttes rendelethez
Paragraph Index: 626

2. A vizsgálati tervnek legalább a következő információkat kell tartalmaznia 2.1. A vizsgálat, a kísérleti és az összehasonlító-anyag azonosítása: 2.1.1. leíró cím; 2.1.2. a vizsgálat természetének és céljának leírása; 2.1.3. a vizsgálati anyag azonosítása kóddal vagy névvel (CAS szám, biológiai jellemzők stb.); 2.1.4. a használatra kerülő összehasonlító-anyag. 2.2. A megbízóra és a vizsgálóhelyre vonatkozó információ: 2.2.1. a megbízó neve és címe; 2.2.2. a vizsgálatban részt vevő bármely vizsgálati helyszín és egyedi vizsgálóhely neve és címe; 2.2.3. a vizsgálat vezetőjének neve és címe; 2.2.4. a helyszíni vizsgálatvezető neve és címe, valamint a vizsgálatvezető által átruházott vizsgálati fázis megnevezése, amelyért felelősséggel tartozik. 2.3. Időpontok: 2.3.1. a vizsgálati terv elfogadásának dátuma annak a vizsgálatvezető által történő aláírásának időpontja; a vizsgálóhely vezetőségének és a megbízónak a vizsgálati tervet jóvá kell hagynia és dátummal ellátva alá kell írnia; 2.3.2. a javasolt kezdési és befejezési időpontok. 2.4. Vizsgálati módszerek: 2.4.1. hivatkozás a használni kívánt OECD vagy más vizsgálati irányelvekre vagy módszerekre. 2.5. Egyéb lényeges kérdések (ahol alkalmazhatók): 2.5.1. a vizsgálati rendszer kiválasztásának megindokolása; 2.5.2. a vizsgálati rendszer jellemzése, azaz a faj (species), a törzs (strain), az altörzs (substrain), a beszerzési forrás, mennyiség, testsúlytartomány, nem, kor és más vonatkozó információ; 2.5.3. a kísérleti anyag adagolásának módja, a módszer választásának oka; 2.5.4. a dózisszintek és/vagy -koncentrációk, a gyakoriság, a beadás (kezelés) időtartama; 2.5.5. részletes információ a kísérlet tervezéséről — beleértve a vizsgálat folyamatának kronologikus leírását —, minden módszerről, anyagról és körülményről, az analízis típusáról és gyakoriságáról, a mérésekről, megfigyelésekről és a végrehajtandó vizsgálatokról és — amennyiben van ilyen — a használni kívánt statisztikai módszerekről. 1999/70. szám 2.6. Nyilvántartások: 2.6.1. a megőrzendő nyilvántartások, feljegyzések listája.

Source: https://magyarkozlony.hu/hivatalos-lapok/4664456b6ca43ff86a2a2b6982a59c6fccf07275/dokumentumok/31c1a3f32db4c620634c8207553b5a3a23dbf7ef/letoltes